Νίκος Μιμίδης

Ο Νίκος Μιμίδης υπήρξε Έλληνας ποδοσφαιριστής, ο οποίος αγωνίστηκε στην ομάδα του Άρη από το 1968 ως το 1970, κατακτώντας το κύπελλο Ελλάδας του 1970. Συνέχισε την καριέρα του στις ομάδες της Βέροιας και της Αναγέννησης Επανομής.

Καριέρα
Ο Μιμίδης ξεκίνησε να αγωνίζεται στην Ελπίδα Κρυονερίου, από την οποία μεταπήδησε το 1968 στον Άρη.Αγγελιοφόρος της Κυριακής 20/10/2013 Αγωνιζόμενος στο αριστερό άκρο της επίθεσης, δεν κατάφερε να πάρει θέση βασικού, αφού τη θέση αυτή κάλυπτε ο Κώστας Παπαϊωάννου, αλλά υπήρξε μέλος της ομάδας που κέρδισε τον τίτλο του κυπελλούχου Ελλάδος το 1970.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχών - Metrosport

Το καλοκαίρι του 1970 δόθηκε στη Βέροια ως αντάλλαγμα για τον Γιώργο Τερζή.› bitstream › bitstream_10799 Η "ΚΕΡΚΙΔΑ” της Ημαθίας Στην πρώτη του σεζόν έπαιξε σε 19 αγώνες, βοηθώντας την ομάδα του να παραμείνει στην Α' εθνική κατηγορία,Greece 1970/71 - RSSSF κάτι που δεν μπόρεσε να επαναλάβει την επόμενη χρονιά, όπου η Βέροια κατατάχθηκε 15η και υποβιβάστηκε, με τον Μιμίδη να παίζει σε 29 παιχνίδια και να πετυχαίνει ένα γκολ.Greece 1971/72 - RSSSF Συνέχισε στην ομάδα της Βέροιας τις σεζόν 1972-73 και 1973-74, όπου η "βασίλισσα του Βορρά" διατηρήθηκε στη μέση του βαθμολογικού πίνακα της δεύτερης εθνικής κατηγορίας.Εφημερίδα Βέροια, 3 Νοεμβρίου 1973, Σελίδα 3

Το Νοέμβριο του 1974, κατηγορήθηκε ότι προσπάθησε να πείσει τον συμπαίκτη του Τερζή να δεχτούν και οι δύο χρήματα από τον Απόλλωνα Καλαμαριάς. Ο Τερζής ενημέρωσε τον έφορο της ομάδας, Παπαχατζή, και τον γενικό αρχηγό της, Απόστολο Στεργίου και μαγνητοφώνησαν τηλεφώνημα του Τερζή με τον Μιμίδη και τον ποδοσφαιριστή του Απόλλωνα, Τσουπλάκη. Ως αποτέλεσμα, ο Μιμίδης συνελήφθη και δεν αγωνίστηκε ξανά στην ομάδα της Βέροιας.Εφημερίδα Βέροια, 16 Νοεμβρίου 1974, Σελίδα 3 Συνολικά, με τη Βέροια έπαιξε σε 117 αγώνες και σκόραρε δύο φορές.Βέροια: Πρώτος σε συμμετοχές στη “Βασίλισσα” ο Μασάδης

Μετά το πέρας της αγωνιστικής σεζόν, ο Μιμίδης μεταγράφηκε στην Αναγέννηση Επανομής, η οποία αγωνιζόταν στο πρωτάθλημα της Β' εθνικής.Greece - List of Second Level Final Tables - RSSSF Με την ομάδα της Επανωμής έφθασε τρεις φορές ως τον προημιτελικό του κυπέλλου Ελλάδας, το 1976-77, το 1978-79 και το 1979-80.Greece - Cup Data (from Quarterfinals on) - RSSSFΑναγέννηση Επανομής-ΑΕΛ PRE GAME - ΑΕΛ Στο πρωτάθλημα, η καλύτερη θέση που κατέλαβε η Αναγέννηση ήταν η τέταρτη το 1978-79.

Το καλοκαίρι του 1981, ανέλαβε ρόλο παίκτη και προπονητή ταυτόχρονα στη Δόξα Αδένδρου, ομάδα της πρώτης κατηγορίας της Ε.Π.Σ.Μ..

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Αναγέννησης Επανομής
Κατηγορία:Επιθετικοί ποδοσφαιριστές